Source: https://www.riigiteataja.ee/akt/234791
Timestamp: 2020-08-14 17:31:18+00:00

Document:
Kohtulike registrite infosüsteemidega seotud justiitsministri määruste muutmine – Riigi Teataja
Kohtulike registrite infosüsteemidega seotud justiitsministri määruste muutmine
RTL 2003, 6, 52
Vastu võetud 30.12.2002 nr 99
Määrus kehtestatakse «Äriseadustiku» (RT I 1995, 26–28, 355; 1998, 91–93, 1500; 1999, 10, 155; 23, 355; 24, 360; 57, 596; 102, 907; 2000, 29, 172; 49, 303; 55, 365; 57, 373; 2001, 34, 185; 56, 332 ja 336; 89, 532; 93, 565; 2002, 3, 6; 35, 214; 53, 336; 61, 375; 63, 387 ja 388; 96, 564; 102, 600; 110, 657) § 67 lõike 4 punkti 4 ning «Kinnistusraamatuseaduse» (RT I 1993, 65, 922; 1999, 44, 511; 2001, 21, 113; 24, 133; 31, 171; 56, 336; 93, 565) § 772 lõike 3 alusel.
§ 1. Justiitsministri 28. augusti 2002. a määruse nr 56 «Kohtu registriosakonna kodukord» (RTL 2002, 103, 1558) § 297 muudetakse ja sõnastatakse järgmiselt:
« § 297. Infosüsteemi töö tagamine
(1) Infosüsteemi halduri, spetsiaaltarkvara tugiisiku ning kohtserveri andmehalduri ja hooldaja ülesandeid täidab Justiitsministeeriumi Registrikeskus, tagades muuhulgas infosüsteemi kasutajate andmete lisamise, muutmise ja tühistamise ning infosüsteemi uuenduste sisseviimise kohtserveritesse.
(2) Üldise kasutajatoe, kohtserverite varukoopiate tegemise ning registriosakondade ja keskandmebaasi vahelise digitaalse andmeside tagab Justiitsministeeriumi üldosakond Justiitsministeeriumi haldusala jaoks kehtestatud üldises korras.»
§ 2. Justiitsministri 27. detsembri 2000. a määruse nr 78 «Kohtute registriosakondade keskandmebaasi pidamine» (RTL 2001, 5, 59; 2002, 31, 450; 55, 800) § 4 punkt 6 tunnistatakse kehtetuks.
§ 3. Justiitsministri 28. augusti 2002. a määruse nr 55 «Kohtu kinnistusosakonna kodukord» (RTL 2002, 101, 1545; 141, 2043) § 230 muudetakse ja sõnastatakse järgmiselt:
«§ 230. Infosüsteemi töö tagamine
(1) Kinnistusraamatu infosüsteemi halduri ning spetsiaaltarkvara tugiisiku ülesandeid täidab Justiitsministeeriumi Registrikeskus, tagades muuhulgas infosüsteemi kasutajate andmete lisamise, muutmise ja tühistamise ning infosüsteemi uuenduste sisseviimise.
(3) Kinnistusraamatu andmetöötluskeskuse pidamist reguleeritakse eraldi määrusega.»
§ 4. Justiitsministri 22. jaanuari 2001. a määruses nr 8 «Kinnistusraamatu andmetöötluskeskus» (RTL 2001, 14, 185) tehakse järgmised muudatused:
1) määruse kogu tekstis asendatakse sõna «kinnistusamet» sõnaga «kinnistusosakond» vastavas käändes;
2) § 4 punkt 1 muudetakse ning sõnastatakse järgmiselt:
« 1) põhiserveri andmehaldus, tagades andmete muutmata kujul säilitamise»;
3) § 4 punkt 4 tunnistatakse kehtetuks;
« § 41. Justiitsministeeriumi üldosakonna ülesanded
Justiitsministeeriumi üldosakond korraldab põhiserveri hoolduse, võimaldades Registrikeskusel täita andmehalduri ülesandeid ning tagades andmete muutmata kujul säilitamise.»

References: § 67
 § 772

§ 1
 § 297
 § 297

§ 2
 § 4

§ 3
 § 230

§ 4
 § 4
 § 4
 § 41